ઇસ્લામાબાદઃ પાકિસ્તાનના વડા પ્રધાન નવાઝ શરીફના વિદેશી બાબતોના સલાહકાર સરતાજ અઝીઝે હિંદ મહાસાગરમાં વધતી જતી ભારતની હાજરી અને ભારતીય નૌકાદળના વિસ્તરણ પર ગંભીર ચિંતા વ્યકત કરી છે. સરતાજ અઝીઝે જણાવ્યું છે કે જો ભારત આ વિસ્તારમાં શાંતિ ભંગ કરવાનો પ્રયાસ કરશે તો પાકિસ્તાન તેનો જડબાતોડ જવાબ આપશે. તેમણે ભારત પર હિંદ મહાસાગરનું પરમાણુકરણ (ન્યૂ ક્લિયરાઇઝેશન) કરવાનો પણ આરોપ મૂકયો છે.